هو غلط اكون باعمل حاجة لحد و باحاول اتصدق عشان طمعانة في فرج من عند ربنا و ثواب ؟!
لو ابتغيت وجه الله بنفعه فهذه صدقة كما في حديث الإحسان إلى الزوجة. تشقيق تلك النيات وتقصد أنه صدقة والتعديد والتكثير كل هذا لا داعي له، وله تأثير سلبي ولو لا شعوريا في نمط علاقاتك مع الناس. في رمضان اللي فات واحد كان بيقف بعلبة تمر في صلاة المغرب عندنا في المسحد يعطي الناس عشان يحتسب الثواب لتفطير الصائم، ده طبعا في نفسه فيه خلاف، لكن الشاهد أنه كان يعرفني وباخد منه، فقال لي مرة: ينفع يا شيخ اخليها كمان بنية صدقة مع تفطير صائم، قلت ما كده كده تفطير الصائم إما صدقة أو هدية من غير ما تضيف شيء، فقال لي بس انا عايز كمان النية دي فقلت له ممكن مش ممنوع، بس انا شخصيا مش حاخد منك تاني لاني مش عايز تعطيني صدقة